Al Lettieri


Alessandro Al Lettieri (24. helmikuuta 1928 New York, New York – 18. lokakuuta 1975 New York, New York) oli yhdysvaltalainen näyttelijä.

Lettieri opiskeli maineikkaassa The Actors Studiossa. Parhaiten hänet muistetaan Virgil Sollozzona Kummisetä-elokuvassa. Hän sai roolin elokuvan nimihahmoa esittäneen hyvän ystävänsä Marlon Brandon kautta. He olivat näytelleet yhdessä kerran aiemminkin, elokuvassa Yö ilman armoa (1968).

Lettieri edusti gangsteri-maailman hahmoja monissa muissakin elokuvissa 1970-luvulla, kuten Steve McQueenin tähdittämässä ja Sam Peckinpahin ohjaamassa trillerissä Pakotie (1972), Charles Bronsonin toimintaelokuvassa Raakaa peliä ja John Waynen elokuvassa McQ, molemmat 1974.

Lettieri kuoli sydänkohtaukseen vain 47 vuoden ikäisenä. Häneltä jäi kaksi lasta, joista toinen, Alda Lettieri, näyttelee teatterissa New Yorkissa.

Lähteet

Aiheesta muualla 
 

Lettieri,Al
Lettieri,Al
Lettieri,Al